यह भी कहा जा रहा है कि आरएसएस, मोदी को वाराणसी में हरवाकर उनके ’56 इंच’ के सीने को पिचका भी सकता है। क्या यह मात्र संयोग है कि तृणमूल कांग्रेस ने वाराणसी से कांग्रेस के वरिष्ठतम नेताओं में से एक, कमलापति त्रिपाठी की नातिन इंदिरा तिवारी को चुनाव में खड़ा कर दिया है। वे वाराणसी की निवासी हैं और अखिल भारत हिन्दू सभा की महासचिव के बतौर, उच्चतम न्यायालय में चल रहे रामजन्मभूमि मामले से जुड़ी हुई हैं। क्या वाराणसी ‘राम’ विरुद्ध द्वारका, गुजरात के ‘कृष्ण’ की रणभूमि बन सकता है?